संदिग्ध हालातों में लड़के की मौत, काम के लिए साथ गया था गुजरात
गांवफतेहगढ़ छन्ना के दलित परिवार से संबंधित लड़के की मौत हो गई है। करीब 15 दिन पहले कंबाइन मालिकों के साथ गुजरात गए इस लड़के को बेहोशी की हालत में लाकर 26 फरवरी को यहां सिविल अस्पताल में दाखिल करवाया गया था। कंबाइन मालिकों का दावा है कि रेलगाड़ी से गिरने के कारण यह लड़का घायल हो गया था लेकिन थाना सदर पुलिस ने मामले की जांच शुरू कर दी है। सिविल अस्पताल में मृतक के भाई मेजर सिंह निवासी गांव फतेहगढ़ दन्ना ने बताया कि उसका छोटा भाई हरपाल सिंह (35) 15 फरवरी को एक कंबाइन मालिक के साथ सीजन लगाने के लिए गुजरात गया था।
24 फरवरी को उन्हें कंबाइन मालिकों ने संदेश दिया कि हरपाल को चोट पहुंची है और वह घायल है। जिसे राजस्थान से लेकर आना है। मेजर सिंह ने बताया कि वह राजस्थान के जिला पाली में गया। जहां हरपाल बेहोशी की हालत में दाखिल था। वह हरपाल को साथ ले आए उसे 26 फरवरी को यहां सिविल अस्पताल में दाखिल करवा दिया। थाना सदर के मुखी सुखदीप सिंह ने कहा कि मृतक के परिवार के बयान दर्ज कर जांच शुरू कर दी है।
hin_Deva hin_Deva hin_Deva